Thomas Young

Thomas Young (Milverton, 1773ko ekainaren 13a - Londres, 1829ko maiatzaren 10a) britainiar sendagile, zientzialari eta arkeologoa. Medikuntza, arkeologia eta fisikako lanak egin zituen, batik bat. Begiko kristalinoaren egokitzeko ahalmena aurkitu zuen eta koloreen ikusmenaren teoria bat eratu zuen; argi-izpien interferentziari eta difrakzioari buruzko lanak egin zituen, uhinen teorian eragin handia izan zutenak; elastikotasunari buruzko ikerketak ere egin zituen.

Kultura handiko gizona zen; grekoz, latinez, alemanez, arabieraz eta persieraz bazekien, eta ezagupen horiei esker arkeologiako lanak egin ahal izan zituen (Jean-François Champollionekin batera Rosetta harria eta Egiptoko hieroglifoak irakurri zituen).

 Erreferentziak 

Kategoria:Erresuma Batuko arkeologoak
Kategoria:Erresuma Batuko fisikariak
Kategoria:Erresuma Batuko zientzialariak
Kategoria:Erresuma Batuko medikuak
Kategoria:Somerset konderriko jendea
Kategoria:1773ko jaiotzak
Kategoria:1829ko heriotzak
Kategoria:Londresen hildakoak
Kategoria:Erresuma Batuko egiptologoak
Kategoria:Royal Societyko kideak
Kategoria:Ingalaterrako fisiologoak